Ras Dashen

Ras Dashen eller Ras Dejen (ge'ez ራስ ደሸን rās dāshen eller ራስ ደጀን rās dejen) er det høyeste fjellet i Etiopia. Fjellet er 4 550 meter høyt, og ligger i Simien nasjonalpark, nordøst for Tanasjøen. 

Berggrunnen er basalt, og ifølge den svenske geografen Erik Nilsson er fjellet den østlige toppen av en svært stor vulkan, hvor den nordlige delen er erodert ned ca 1 000 meter av flere raviner som løper ut i Tekezéelven. Vulkanens venstre del utgjøres av Bwahitfjellet (4 437 moh).

Det amhariske navnet Ras Dejen skrives Ras Dashen av det etiopiske kartverket. Navnet betyr «vaktpost» eller «keiserens general». 

Det første dokumenterte bestigningen ble gjort av de franske offiserene Ferret og Galinier i 1841. Det er likevel mest sannsynlig at befolkningen i området har besøkt toppen tidligere, da det er en overkommelig bestigning, og det finnes både bygninger og beiteområder i nærheten.

Referanser 

Regionen Amhara
Fjell i Etiopia
Fjell over 4000 meter